אמין סטיבנס

אמין חליל סטיבנס (בערבית: امين ستيڤينس; נולד ב-26 באוקטובר 1990) הוא כדורסלן אמריקאי המשחק בעמדת הפורוורד-סנטר בעירוני קריית אתא מליגת העל בכדורסל.

קריירה
סטיבנס החל את הקריירה בקבוצת הכדורסל של אוניברסיטת פלורידה A&M. לאחר שסיים את לימודיו באוניברסיטה עבר לקומארנו הסלובקית, איתה זכה בגביע הסלובקי וב-37 משחקים העמיד ממוצעים של 15.1 נקודות, 7 ריבאונדים ו-1.1 אסיסטים למשחק. לאחר עונה אחת עבר לפירסטנפלד פנת'רס, שם העמיד ממוצעים של 19.9 נקודות ו-7.6 ריבאונדים למשחק ב-29 משחקים. בעונת 2014/2015 עבר לווינה האוסטרית, במדיה העמיד ממוצעים של 18.1 נקודות, 9.1 ריבאונדים ואסיסט למשחק ב-46 משחקים.

לקראת עונת 2016/2017 חתם בקפלוויק האיסלנדית, העמיד ממוצעים של 29.5 נקודות ו-15.3 ריבאונדים למשחק, הוביל את הליגה בשתי הקטגוריות האלו ונבחר לשחקן הזר של השנה.

בעונת 2017/2018 שיחק ברואן מטרופול בסקט מהליגה הצרפתית השנייה, והוביל את הליגה בנקודות ובריבאונדים. לאחר מכן שיחק בבריסל ובמכבי קריית מוצקין, ואז שב לרואן מטרופול בסקט. 

בקיץ 2021 חתם סטיבנס בעירוני קריית אתא מהליגה הלאומית. בעונת 2021/22 העמיד סטיבנס ממוצעים של 23.8 נקודות (63.3% ל-2), 3.3 אסיסטים, 10.9 ריבאונדים ו-1.6 חטיפות למשחק. בתום העונה זכה סטיבנס בתואר השחקן הזר המצטיין של העונה והעפיל יחד עם קבוצתו לליגת העל.

קישורים חיצוניים

 פרופיל, באתר מנהלת ליגת העל בכדורסל
 פרופיל, באתר איגוד הכדורסל הישראלי

הערות שוליים

כדורסלנים אמריקאים
ג'ורג'יה: כדורסלנים
כדורסלני לובן בראונשווייג
כדורסלני רואן מטרופול בסקט
כדורסלני מכבי קריית מוצקין
כדורסלני עירוני קריית אתא
אמריקאים שנולדו ב-1990